Ugod Község Önkormányzata Képviselő-testületének
10/2016. (VII.14.) önkormányzati rendelete

az egészségügyi alapellátás körzeteinek meghatározásáról

Ugod község Önkormányzatának Képviselő - testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

1. Általános rendelkezések
1. § (1) A rendelet hatálya kiterjed a Ugod község közigazgatási területén területi ellátási kötelezettséggel működő háziorvosi, fogorvosi és a védőnői körzetre, továbbá az alapellátáshoz kapcsolódó ügyeleti ellátásra, valamint az iskola-egészségügyi ellátásra.

2. Háziorvosi alapellátás
2. § A Képviselő-testület a háziorvosi alapellátás körzetét e rendelet 1. melléklete szerint állapítja meg.

3. Az alapellátáshoz kapcsolódó orvosi ügyeleti ellátás
3. § A Képviselő-testület az alapellátáshoz kapcsolódó ügyeleti ellátást a  Pápakörnyéki Önkormányzatok Feladatellátó Társulása által fenntartott központi orvosi ügyelet útján látja el. Az ügyeleti ellátás székhelye: 8500 Pápa, Anna tér 11. 

4. Védőnői alapellátás
4. § A Képviselő-testület a védőnői alapellátás körzetét e rendelet 2. mellékletében állapítja meg.

5. Iskola-egészségügyi ellátás
5. § A Képviselő-testület iskola-egészségügyi alapellátást biztosít az alábbi intézmények nevelésében, oktatásában részesülő gyermekek, tanulók részére, mely a háziorvos és védőnő együttes szolgáltatásából áll:
a) Közös Fenntartásu Ugodi Napköziotthonos Óvoda (8564 Ugod, Klapka u. 2.)
b) Ugodi Német Nemzetiségi Nyelvoktató Általános Iskola és Alapfoku Müvészeti Iskola (8564 Ugod, Petőfi u. 54.)
6. Fogorvosi alapellátás
6. § A Képviselő-testület a fogorvosi alapellátást együttműködési megállapodás keretében  Bakonyszücs, Bakonykoppány, Béb települések önkormányzataival közösen két körzetben biztosítja. A fogorvosi alapellátás körzeteit e rendelet 3. melléklete állapítja meg.

7. Záró rendelkezések
7. §  Ez a rendelet kihirdetését követő naptól hatályba.


Vörös Tibor
Horváth Mária


polgármester
jegyző

A rendelet kihirdetésének időpontja: 2016. július 14.


Horváth Mária


jegyző

1. melléklet a 10/2016.(VII.14.) önkormányzati rendelethez

A háziorvosi alapellátás ellátási körzete:

a) Ugod
b) Bakonyszücs

c) Bakonykoppány
települések teljes közigazgatási területe.

 2. melléklet 10/2016.(VII.14.) önkormányzati rendelethez

A védőnői alapellátás ellátási körzete:

a) Ugod
b) Bakonyszücs

c) Bakonykoppány
települések teljes közigazgatási területe.

 3. melléklet a 10/2016.(VII.14.) önkormányzati rendelethez

A fogorvosi alapellátás ellátási körzetei területi felosztása:
1. A fogorvosi körzethez tartozik az alábbi települések teljes közigazgatási területe (a körzet székhelye: 8564 Ugod, Kiss J. u. 13. szám alatti fogorvosi  rendelő):
a) Ugod

b) Bakonyszücs

c) Bakonykoppány

d) Béb

